לכבוד מנהלי החטיבות העליונות,

שלום רב,

**הנדון : הצטרפות לבחינות בגרות מתוקשבות עתירות מדיה תשע"ח**

במסגרת ה"[חממה הפדגוגית](http://cms.education.gov.il/EducationCMS/Units/Mazkirut_Pedagogit/Portal/HahmamaHapedagogit/HamamaPedagogit.htm)", המזכירות הפדגוגית ממשיכה ביחד עם המנהל הפדגוגי ומנהל תקשוב טכנולוגיה ומערכות מידע, להוביל מהלך של **הרחבת, פיתוח והפעלת בחינות בגרות מתוקשבות עתירות מדיה. "החממה הפדגוגית" עוסקת בגיוון בדרכי הוראה למידה והערכה ושילוב חשיבה, ערכים, מעורבות אישית של הלומדים ומיומנויות המאה ה-21.**

הבחינות המתוקשבות משלבות פריטים עתירי מדיה כגון: סרטונים, מפות שכבתיות וסימולציות וכך מזמנות למידה רב-חושית, חווייתית ורלוונטית ללומדים. מטרת המעבר להערכה מתוקשבת היא לעודד שימוש מיטבי בטכנולוגיה בלמידה והוראה כחלק מהתאמת מערכת החינוך למאה ה- 21.

מהלך זה הבשיל, לאחר צבירת ניסיון רב שנים בהפעלת בחינות בגרות מתוקשבות במקצועות: ביולוגיה וגאוגרפיה-אדם וסביבה, ובמקצועות הבחירה הטכנולוגיים וכן בהפעלת בחינות מתוקשבות בשנה"ל תשע"ז במקצועות החובה: היסטוריה ממלכתי, תנ"ך ממלכתי ועברית למגזר הערבי.

בשנת הלימודים תשע"ח יופעלו בבתי ספר שיבחרו להצטרף, בחינות בגרות מתוקשבות מלאות על כל החומר במקצועות החובה והבחירה הבאים: היסטוריה ממלכתי (022281), תנ"ך ממלכתי (001281), עברית לדוברי ערבית (014381), כימיה (037387), גאוגרפיה-אדם וסביבה (057387), ביולוגיה (043387) ובמקצועות הטכנולוגיה שיפורטו בנפרד. להיבחנות מתוקשבת במקצוע עברית לדוברי עברית (שאלון 11281) יצא קול קורא נפרד בתחילת **שנה״ל תשע״ח.**

המשרד יעמיד לרשות בתי הספר והמורים שיבחרו להצטרף, את כל המידע הרלוונטי, הכשרות, תמיכה מקצועית / טכנית ומענה שוטף ורציף. המורים שיצטרפו יוזמנו להשתתף בקורס מקוון דיסציפלינארי בהיקף של 30 שעות עם ציון וזאת במטרה להתאים את ההוראה לתהליך ההערכה ולהיערך באופן מיטבי לביצוע הבחינה המקוונת.

מורים המעוניינים להצטרף השנה לקבוצת המובילים ולהגיש תלמידים לבחינת הבגרות המתוקשבת, ימלאו טפסים אלה בתאום עם מנהל בית הספר:

1. [טופס ההרשמה](https://docs.google.com/forms/d/e/1FAIpQLSeFQRObeEhBt5nLtr-HT0RLyRrx4qtzo6VPWvAqP_x7M_JAMA/viewform)
2. [דרישות הסף הפדגוגיות](http://meyda.education.gov.il/files/Mazkirut_Pedagogit/AgafPituachPedagogi/metukshavotdrishotpedagogiyot.docx)
3. [דרישות הסף הטכנולוגיות](http://meyda.education.gov.il/files/Mazkirut_Pedagogit/portal/drishotsaf.pdf)

בברכת המשך שיתוף פעולה פורה,

דליה פניג, סגנית יו"ר המזה"פ

מנהלת אגף א לפיתוח פדגוגי

**העתק:**

מר שמואל אבואב, מנכ"ל משרד החינוך

ד"ר משה וינשטוק יו"ר המזכירות הפדגוגית

אריאל לוי מנהל המנהל הפדגוגי

ד"ר עופר רימון ראש מנהל תקשוב מדע וטכנולוגיה

ד"ר חגית גליקמן, מנכ"לית ראמ"ה

מנהלי מחוזות

מנהלי מחלקות חינוך

דויד גל מנהל אגף בחינות (בפועל)

דסי בארי, מנהלת אגף א' לחינוך על יסודי

רוני דיין, מנהל אגף טכנולוגיות מידע, מנהל תקשוב מדע וטכנולוגיה

קובי רפאלי, מנהל פרוייקטים בכיר, מינהל תקשוב מדע וטכנולוגיה

מנהלי אגפים מזכירות פדגוגית: ד"ר גילמור קשת – מדעים, אלירז קראוס- חברה ורוח, משה זעפרני- שפות, צילה מירון מורשת

מפמרי"ם: ענת צידון- תנ"ך ממלכתי, ד"ר האני מוסא- עברית לדוברי ערבית, ד"ר אורנה כץ אתר- היסטוריה ממלכתי, תומר בוזמן- לשון, פנינה גזית- גאוגרפיה-אדם וסביבה, ד"ר אירית שדה- ביולוגיה, ד"ר דורית טייטלבאום - כימיה.

ענבל נגבי, מנהלת פרויקטים פדגוגיים אגף א לפיתוח פדגוגי

אימן זועבי , ממונה פדגוגיה דיגיטלית במגזר הערבי, אגף א לפיתוח פדגוגי

אילנה כהן, מנהלת המרכז לבחינות בגרות, מכון סאלד

ד"ר טלי פרוינד, סמנכלי"ת וראש מינהלת מדידה והערכה, מטח

חוה נוימן, מנהלת פיתוח מבחני בגרות וגמר, מטח

תהילה סנד, ראש צוות סביבות הערכה מתוקשבות, מטח